ທ່ານດໍໂນລ ທຣຳ ສາບານໂຕ ເຂົ້າຮັບຕຳແໜ່ງ ເປັນປະທານາທິບໍດີ ຄົນທີ 45 ຂອງ ສະຫະລັດ
ມະຫາເສດຖີ ອະສັງຫາລິມະຊັບພັນລ້ານ ເຂົ້າຮັບຕຳແໜ່ງ ເປັນປະທານາທິບໍດີ ແທນທ່ານບາຣັກ ໂອບາມາ.
ມະຫາເສດຖີອະສັງຫາລິມະຊັບພັນລ້ານ ທ່ານດໍໂນລ ທຣຳ ສາບານໂຕເຂົ້າຮັບຕຳແໜ່ງ ເປັນປະທານາທິບໍດີຄົນທີ 45 ຂອງສະຫະລັດ ພາຍໃຕ້ທ້ອງຟ້າທີ່ເຕັມໄປດ້ວຍເມັກໝອກຂອງວໍຊິງຕັນ ທ່ານທຣຳ ອາຍຸ 70 ປີ ໄດ້ເປັນຫົວໜ້າບໍລິຫານປະເທດອາຍຸສູງທີ່ສຸດ ໂດຍໄດ້ສາບານໂຕ ເປັນປະທານາທິບໍດີ ໃນວິທີ ທີ່ເຄີຍປະຕິບັດສືບຕໍ່ກັນມາ ”ເພື່ອຮັກສາ ຄຸ້ມຄອງ ແລະປົກລັດຖະທຳມະນູນຂອງສະຫະ ລັດ ” ປະຊາຊົນຫຼາຍຮ້ອຍພັນຄົນ ຫລາຍໆຄົນມາ ກໍເພາະການໃຫ້ຄຳໝັ້ນສັນຍາຂອງ ທ່ານທຣຳທີ່ຈະ “ເຮັດໃຫ້ອາເມຣິກາຍິ່ງໃຫຍ່ຄືນອີກ” ໄດ້ໂຮມຊຸມນຸມກັນ ຢູ່ທີ່ເດີ່ນສະໜາມ ຫຼວງເພື່ອເບິ່ງພິທີສະເຫລີມສະຫລອງ ຊຶ່ງຈັດຂຶ້ນໃນທຸກໆສີ່ປີ ຢູ່ທີ່ຕີນຄັນໃດຂອງຕຶກລັດຖະສະພາສະຫະລັດ ພິທີສາບານໂຕເຂົ້າຮັບຕຳແໜ່ງຂອງທ່ານຫລັງຈາກການໂຄສະນາຫາສຽງເລືອກ ຕັ້ງທີ່ໄດ້ເກີດການຜິດຂ້ອງຕ້ອງຖຽງໃນປີ 2016 ແມ່ນສັນຍານຂອງການໂອນອຳນາດແບບສັນຕິ ໃນຂະນະທີ່ປະທານາທິບໍດີບາຣັກ ໂອບາມາ ພົ້ນຈາກຕຳ ແໜ່ງ ຫລັງຈາກໄດ້ຮັບໜ້າທີ່ມາສອງສະໄໝ ທ່ານທຣຳ ທີ່ສັງກັດພັກຣີພັບບລີກັນ ໄດ້ສາບານໂຕເຂົ້າຮັບຕຳແໜ່ງ ໂດຍປະທານຜູ້ພິ ພາກສາສານສູງສຸດຂອງສະຫະລັດ ທ່ານ John Roberts ໂດຍໄດ້ວາງມືເທິງພະຄຳພິໄບເບີ້ລ 2 ຫົວ ຫົວນຶ່ງແມ່ນໃນຕອນທີ່ທ່ານຍັງເປັນໜຸ່ມນ້ອຍ ແລະອີກຫົວນຶ່ງແມ່ນໃຊ້ໂດຍປະທານາທິບໍດີສະໄໝສັນຕະວັດທີ 19 ຂອງສະຫະລັດ ທ່ານ Abraham Lincoln ຜູ້ນຳຂອງອາເມຣິກັນໃນສະໄໝສົງຄາມກາງເມືອງ ບໍ່ດົນກ່ອນໜ້ານັ້ນ ອະດີດຜູ້ປົກຄອງລັດອິນດຽນນາ ທ່ານ Mike Pence ກໍໄດ້ສາບານໂຕ ເຂົ້າຮັບຕຳແໜ່ງ ເປັນຮອງປະທາ ນາທິບໍດີຄົນໃໝ່ ແທນທ່ານໂຈ ໄບເດັນ ບໍ່ເທົ່າໃດນາທີຕໍ່ມາ ທ່ານທຣຳ ກໍໄດ້ກ່າວຄຳປາໄສ ໃນການເຂົ້າຮັບຕຳແໜ່ງ ຂອງທ່ານ ທ່ານທຣຳ ໄດ້ເລີ້ມຕົ້ນໃນມື້ນີ້ ດ້ວຍການໄປຮ່ວມພິທີທາງສາສະໜາໃນການເຂົ້າຮັບຕຳແໜ່ງ ທີ່ວັດເຊນຈອນ ໃກ້ໆກັບທຳນຽບຂາວ ຊຶ່ງຕິດຕາມໂດຍພັນລະຍາ ຂອງເພິ່ນ ທ່ານນາງ Melania ຮອງປະທານາທິບໍດີຄົນໃໝ່ ທ່ານ Mike Pence ພ້ອມດ້ວຍ ພັນລະຍາຂອງເພິ່ນ ທ່ານນາງ Karen ແລະຄອບຄົວຂອງພວກທ່ານ Controversial pledges Arduous journey